छग के युवा महोत्सव के लिए मोदी ने मांगे सुझाव
छत्तीसगढ़ के नया रायपुर में 12 से 16 जनवरी तक होने वाले राष्ट्रीय युवा महोत्सव के लिए प्रधानमंत्री नरेन्द्र मोदी ने देश भर के युवाओं से सुझाव मांगा है। उन्होंने कहा कि युवा दोस्त नरेंद्र मोदी एप पर अपने विचार सीधे भेज सकते हैं। मैं चाहता हूं कि आपके विचार युवा महोत्सव में प्रकट हों। मन की बात कार्यक्रम में मोदी ने कहा कि 12 जनवरी को स्वामी विवेकानंद की जयंती पर रायपुर में राष्ट्रीय युवा महोत्सव होगा। इसका विषय ‘कौशल विकास एवं सौहार्द्र’ है। देशभर के 10 हजार से अधिक युवा इसमें शामिल होंगे। ऐसे में लघु भारत का दृश्य रायपुर में दिखेगा। शेष|पेज 7
(विकलांग सक्षम, उन्हें दिव्यांग कहें: पेज-14)
नेहरू युवा केंद्र के राष्ट्रीय उपाध्यक्ष विष्णु दत्त शर्मा ने बताया कि इस महोत्सव में छत्तीसगढ़ के हर ब्लॉक से 15 युवा शामिल होंगे। इसके अलावा सभी राज्यों से नेहरू युवा केंद्र संगठन से जुड़े 100 युवा और राष्ट्रीय सेवा योजना के 700 युवाओं के साथ ही छात्र नेता व विश्वविद्यालयों के यूथ फेस्टिवल में शामिल होने वाले ग्रुप और विदेशी छात्रों के संगठन से जुड़े युवा भी इस महोत्सव में शामिल होंगे।
hin_Deva hin_Deva hin_Deva hin_Deva